# Eduardo Braga

Carlos Eduardo de Sousa Braga (Belém, Pará; 6 de desembre de 1960) és un empresari i polític brasiler, Senador de la República per l'Amazones. Entre altres càrrecs, ha sigut alcalde de Manaus, governador de l'Amazones i ministre de Mines i Energia.

## Biografia

Eduardo Braga va néixer en la ciutat de Belém, estat de Pará, el 6 de desembre de 1960. És format en Enginyeria Elèctrica per la Universitat Federal de l'Amazones (UFAM) i és empresari del sector de la revenda d'automòbils. Casat amb Sandra Backsmann Braga, té tres filles: Brenda, Bruna i Bianca.
Va iniciar la seva carrera política als 21 anys, com a regidor de Manaus (1983). El 1986 va ser elegit Diputat Estatal de l'Amazones.
El 1990 va ser elegit Diputat Federal per l'Amazones, obtenint la major votació del seu partit. Va renunciar a l'escó al Congrés Nacional el 1992 per unir-se a Amazonino Mendes en la candidatura a la batllia de Manaus, en qualitat de vicealcalde. El març de 1994 va assumir el càrrec d'alcalde de la capital de l'estat, després de la renúncia d'Amazonino per presentar-se a Governador. Un cop esgotat el mandat, va presentar-se a les eleccions a governador (1998) i a alcalde (2000), sent derrotat en ambdues ocasions per poc marge.
El 2002 va optar novament al càrrec de governador, aquest cop éssent elegit amb majoria absoluta (52,38%) en el primer torn. El 2006 va ser reelegit també en el primer torn de les eleccions, amb el 50,63% dels vots vàlids.
El març de 2013, va ser investigat pel Tribunal Suprem Federal (STF) amb l'acusació de frau, malversació i crim organitzat en l'època en què va exercir el càrrec de governador de l'Amazones. No obstant això, l'STF va arxivar el cas el juny de 2014, seguint les indicacions del ministeri públic, al no va trobar indicis de la seva participació.
El 2010 va presentar la seva dimissió per tal de preparar la candidatura al Senat Federal. Va obtenir-ne l'escó i el 2018 va renovar-lo per a un segon mandat consecutiu.
El desembre de 2014 va ser anunciat com a Ministre de Mines i Energia en el segon govern de Dilma Rousseff.

## Honors

Admès a l'Orde del Mèrit Militar el 1996, amb grau de Comanador especial pel president Fernando Henrique Cardoso, va ser promogut el març de 2003 pel president Luiz Inácio Lula da Silva al grau de Gran Oficial.

## Referències

* ↑ Fariello, Danilo; Iglesias, Simone. «Eduardo Braga e Helder Barbalho deixam ministérios» (en portuguès brasiler). O Globo, 20-04-2016. Arxivat de l'original el 2021-01-23. [Consulta: 20 abril 2016].
* 1 2 3 «Carlos Eduardo de Souza Braga» (en portuguès brasiler). Senat del Brasil. Arxivat de l'original el 2024-05-21. [Consulta: 13 setembre 2019].
* 1 2 «Eduardo Braga (PMDB - Nº 155): Candidato a Senador» (en portuguès brasiler). Eleições 2010. UOL. Arxivat de l'original el 2024-05-21. [Consulta: 3 juliol 2015].
* ↑ «Braga diz que valorização das empresas explica patrimônio» (en portuguès brasiler). D24am, 07-07-2010. [Consulta: 8 octubre 2023].
* 1 2 Umpieres, Rodrigo. «Conheça o homem escolhido por Dilma para evitar um racionamento de energia» (en portuguès brasiler). InfoMoney. Arxivat de l'original el 2015-01-23. [Consulta: 3 juliol 2015].
* ↑ «Eduardo Braga é reeleito governador do Amazonas» (en portuguès brasiler). G1. Grupo Globo, 01-10-2006. Arxivat de l'original el 2024-05-21. [Consulta: 4 juliol 2015].
* ↑ «STF determina abertura de inquérito para investigar senador Eduardo Braga» (en portuguès brasiler). Jornal Nacional. Grupo Globo, 22-03-2013. Arxivat de l'original el 2024-05-21. [Consulta: 19 agost 2013].
* ↑ «Eduardo Braga é investigado por peculato e fraude em licitação pelo STF» (en portuguès brasiler). Jornal A Crítica. UOL, 22-03-2013. Arxivat de l'original el 2015-05-16. [Consulta: 19 agost 2013].
* ↑ «Líder do governo, Braga assumirá ministério após perder eleição no AM» (en portuguès brasiler). G1. Grupo Globo, 23-12-2014. Arxivat de l'original el 2024-05-21. [Consulta: 30 desembre 2014].
* ↑ «Inquérito : Inq 3636 AM» (en portuguès brasiler). JusBrasil. STF, 18-06-2014. Arxivat de l'original el 2016-03-04. [Consulta: 4 juliol 2015].
* ↑ «Dilma anuncia 13 novos nomes da reforma ministerial» (en portuguès brasiler). Correio do Povo, 23-12-2014. Arxivat de l'original el 2014-12-26. [Consulta: 8 octubre 2023].
* ↑ «Página 13 do Diário Oficial da União - Seção 1, número 63, de 01/04/1996 - Imprensa Nacional». Arxivat de l'original el 2024-05-21. [Consulta: 8 octubre 2023].
* ↑ «Página 10 do Diário Oficial da União - Seção 1, número 59, de 26/03/2003 - Imprensa Nacional». Arxivat de l'original el 2021-12-01. [Consulta: 8 octubre 2023].

## Enllaços externs

* Fitxa al portal de la Cambra de Diputats del Brasil
* Fitxa al portal del Senat del Brasil